CELEX: 62020CN0179
Language: et
Date: 2020-04-07 00:00:00
Title: Kohtuasi C-179/20: Eelotsusetaotlus, mille on esitanud Curtea de Apel Bucureşti (Rumeenia) 7. aprillil 2020 – Fondul Proprietatea SA versus Guvernul României, SC Complexul Energetic Hunedoara SA, în insolvență, Compania Naţională de Transport a Energiei Electrice Transelectrica SA, SC Complexul Energetic Oltenia SA

7.9.2020   
            
            
               ET
            
            
               Euroopa Liidu Teataja
            
            
               C 297/21
            
         
      Eelotsusetaotlus, mille on esitanud Curtea de Apel Bucureşti (Rumeenia) 7. aprillil 2020 – Fondul Proprietatea SA versus Guvernul României, SC Complexul Energetic Hunedoara SA, în insolvență, Compania Naţională de Transport a Energiei Electrice Transelectrica SA, SC Complexul Energetic Oltenia SA
      (Kohtuasi C-179/20)
      (2020/C 297/28)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Bucureşti
      
         Põhikohtuasja pooled
      
      
         Kaebuse esitaja: Fondul Proprietatea SA
      
         Vastustajad: Guvernul României, SC Complexul Energetic Hunedoara SA, în insolvență, Compania Naţională de Transport a Energiei Electrice Transelectrica SA, SC Complexul Energetic Oltenia SA
      
         Menetlusse astuja: Ministerul Economiei, Energiei și Mediului de Afaceri
      
         Eelotsuse küsimused
      
      
                  a)
               
               
                  Kas Rumeenia riigi poolt sellise õigusakti vastuvõtmine, mis sätestab kahele äriühingule, mille aktsiakapitalist enamus kuulub riigile,
                  
                              a.1.
                           
                           
                              eelistatud juurdepääsu võrgujärjekorda ja põhivõrguettevõtja kohustuse osta abiteenuseid nendelt äriühingutelt ja
                           
                        
                              a.2.
                           
                           
                              nende kahe äriühingu toodetud elektrienergiale tagatud juurdepääsu elektrivõrkudele, mis kindlustaks viimaste järjepideva toimimise,
                              on riigiabi ELTL artikli 107 tähenduses, ehk kas see kujutab endast liikmesriigi rahastatud või riigi ressurssidest antavat meedet; kas sellel on valikuline laad ja kas see võib kahjustada liikmesriikidevahelist kaubandust? Kas jaatava vastuse korral kehtiks sellise riigiabi suhtes ELTL artikli 108 lõikes 3 sätestatud teavitamiskohustus?
                           
                        
            
                  b)
               
               
                  Kas direktiivi 2009/72/EÜ (1) artikli 15 lõikega 4 on kooskõlas see, et Rumeenia riik annab kahele äriühingule, mille aktsiakapitalist enamus kuulub riigile, õiguse tagatud juurdepääsuks elektrivõrgule, mis kindlustab nende äriühingute järjepideva toimimise?
               
            
         (1)  Euroopa Parlamendi ja nõukogu 13. juuli 2009. aasta direktiiv 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ (ELT 2009, L 211, lk 55).